 ሎሚ ዓለምና ሓንቲ ቁሸት ኮይና ኣላ ምስቲ ዘሎ ቁጠባዊ ቅልውላው ክልተ ዓይነት ሰባት ናብ ምዕራብ ይመጹ ኣለው ብእንግሊዝኛ immigrant ከምኡውን refugee ዝብል ቃላት ኣሎ ረፉጂ ክንብል እንከሎና ስደተኛ ማለት እዩ እቲ ኢሚግራንት ግና ብድልየቱ ካብ ሃገሩ ናብ ኤውሮጳ ድዩ ኣሜሪካ ድዩ ካናዳ ዝመጽእ እዩ ሕጂ ኣብ ጥዕና ኣእምሮ ናይ ስደተኛን ኢሚግራንትን ዘሎ ፍልልይ ሓደ እቲ ስደተኛ ብዘይ ድልየቱ ሃገሩ ሓዲጉ ዑቕባ ዝሓትት እዩ ንመጀመርታ ግዜ ኤርትራውያን ዝተሰደድናሉ ኢትዮጵያ ኣብ 1962 ኣብ መግዛእቲ ምስ ኣእተወትና ቅንጸላ ርሸና ሞትን መሰጋጠመና እዩ ሃይለስላሰ ኣብ 1967 ኣብ ምዕራባዊ ቆላታት ኤርትራ ዝባን ከበሳን ብሕልፊ ኣብ ምድረ ሳሆ ኣከለጉዛይ ደንካልያ ሰምሃር ባርካ ሳሕል ሰንሒት እቲ ዓድታት ኣንዲዱዎ እዩ ብዙሕ ሰብ ተቐንጺሉ እቲ ሰንቢዱ ዝሃደመ ከኣ ኣብ ሱዳን ዑቕባ ተዋሂቡ ንመጀመርታ ጊዜ ከኣ ሕቡራት ሃገራት ኣብ 1967 ንኤርትራውያን ከም ስደተኛታት ፈሊጡና ስለዚ ህዝቢ ኤርትራ ከቢድ ቁስሊ ዘለዎ ህዝቢ እዩ ን30 ዓመት ተዋጊኡ ኣብቲ 30 ዓመት ሰውራ ከካይድ እንከሎ እውን ኣብ ክልተ ውድባት ድዩ ሰለስተ ውድባት ኣብ ነንሓድሕዱ ከቢድ ኲናት ተኻይዱዩ እቲ ስምብራት ኣብ ሓንጎሉ ኣሎ ብዙሕ ኣብ ኩናት ተሰዊኡ ብዙሕ ከኣ ኣብ ትካላት ጸጥታ ጀብሃን ሻዕቢያን ከምዝጠፍአ ይዝረብ እዩ ስለዚ ህዝቢ ዋላ እውን ኣብ 1991 ናጽነቱ ምሰረጋገጸ ቀሲኑ እፎይ ኢሉ ኣይደቀሰን ኩናትን ሳዋን ስዒቡ - ኩናትን ምረትን ዛይዱ እቲ ኣቐዲሙ ዝተሰደ ከይተመልሰ ካልኣይ ሳልሳይ ዙር ስደት መጺኡ እቲ ሓንጎል ሓንሳብ ምስ ሰንበደ ስቕ ኢሉ እዩ ዝህውትት መጽናዕቲ ከምዝሕብሮ ከኣ ካብ 12 ክሳብ 15 ሚእታዊ ስደተኛታት ሕሉፍ ወጥሪ አእሙሮ ኣለዎም እቲ ወጥሪ ኣብ ኩሉ ሰብ ሓደ ክኸውን ኣይክእልን እዩ ሰብ ዓዓቕሙ ኣለዎ ዓቕሚን ተጻዋርነትን ሓንጎልና ከኣ ዝተፈላለየ እዩ እቲ ደሓን አእሙሮ ነቲ ወጥሪ ይስከሞ ንገሊኡ ግን ይብርትዖ እሞ ስነ-አእሙሮኣዊ ሕማም የስዕበሉ ልዕሊ ኩሉ ግና ተስፋ ዓቕምን ተጻዋርነትን ስለዘዕቢ ቀንዲ መድሃኒት ነውጽን ወጥርን እዩ ተጋዳላይ ንኤርትራ ነጻ ከውጽእ እየ ኢሉ ክብገስ እንከሎ ንኣብነት ሓደ መዓልቲ ኤርትራ ናጻ ከምእትወጽእ ኣሚኑ እዩ ብኢዱ ናብ ታንክታት ጸላኢ ዝጎይ ነይሩ ሓንጎሉ ብሩህ ስለዝነበረ ኣነ ተሰዊአ ህዝቢ ኤርትራ ክርህዎዩ ብመስዋእተይ ዝርህዎ እንተኾይኑ ከኣ ሓላል እዩ ይብል ስለዝነበረ እዩ ንኹሉ ዓይነታት ወጥሪ ክኢሉዎ እዞም ሕጂ ብሊብያ ሰጊሮም ናብ ኤውሮጳ ዝኣትው ዘለዉ አሕዋትናን ደቅናን ከቢድ ቁስሊ ኣለዎም እቲ ኹሉ መከራ እናጋጠሞም ዝሓሸ መጻኢ ከናድዩ ናብ ስደት ይውሕዙ ህዝቢ ኤርትራ ነቲ ኣብ ስደት ዘጋጥም ሞትን መከራን ለሚድናዮ ንግዳያት ስደት ከምቲ ዝግባእ ንሓዝነሎም ዲና ዝብል ሕቶ ንዓይ ካብ ዘጨንቐንን ብዙሕ ዘሕስበንን ጉዳይ እዩ እቶም ዓቕምን ዕድልን ዝረኸብና ከም ህዝብን ዜጋታትን ብምረት ስደት ንዝተተንከፉ አሕዋትና ክንሕግዝ ግዴታ ኣሎና ምንጪ ስእሊ, Getty Images ቢቢሲ - ወጥሪ አእሙሮ ዘለዎ ሰብ እንታይ ምልክታት እዩ ዘርኢ? 